Cairn
కెయిర్న్‌ ఎనర్జీ పన్ను బకాయిపై ‘ఐటి నజర్‌
న్యూఢిల్లీ, జూన్‌ 20: కెయిర్న్‌ ఎనర్జీ పిఎల్‌సి తమకు చెల్లించాల్సిన పన్ను బకాయి 10,247 కోట్ల రూపాయలు రాబట్టేందుకు ఆదా యపు పన్నుశాఖ కసరత్తులు షురూచేసింది. బ్రిటిష్‌ఆయిల్‌ కంపె నీ అంతర్జాతీయ మధ్యవర్తిత్వ ప్యానెల్‌ముందు సవాల్‌చేయడంలో విఫలం కావడంతో ఐటిశాఖ ప్రిన్సిపల్‌ మొత్తం, వడ్డీతోసహా రాబ ట్టేందుకు యోచిస్తోంది. కెయిర్న్‌ ఇండియాలో మిగిలి ఉన్న వాటా ను కూడా తీసుకోవడం, 104 మిలియన్ల డాలర్ల డివిడెండ్‌ తీసు కోవడం వంటి వాటిపై మొత్తం 1500 కోట్ల పన్ను రిఫండ్‌ కూడా ఉంది. గత వారం కెయిర్న్‌ ఎనర్జీ దాఖలు చేసిన అభ్యర్ధనను అంతర్జాతీయ మధ్యవర్తిత్వ ప్యానెల్‌ అనుమతించకపోవడంతో ఐటిశాఖ బకాయిలు రాబట్టేందుకు కసరత్తులు ప్రారంభించింది. కెయిర్న్‌ ఎనర్జీలో ఉన్న 9.8శాతం మిగిలి ఉన్న వాటాలను కూడా టేకోవర్‌ చేసేందుకు ముందుకువచ్చింది. కెయిర్న్‌ ఎనర్జీ కూడా ఐటిశాఖ కార్యాచరణను ధృవీకరించింది. గడచిన 18వ తేదీ ఐటి శాఖ వేదాంత ఇండియాకు మొత్తం బకాయిలు చెల్లించాలని ఆదే శించింది.
కెయిర్న్‌ వేదాంత ఇండియా లిమిటెడ్‌ నుంచి మొత్తం 104 మిలియన్‌ డాలర్లుగా ఉంది. వాఇలో 53 మిలియన్‌ డాలర్ల డివిడెండ్‌ కూడా ఉంది. మరో డివిడెండ్‌ మొత్తం 51 మిలియన్‌ డాలర్లరూపంలో ఉంది. కెయిర్న్‌ఇండియా వేదాంత ఇండియా లిమిటెడ్‌ల విలీనం ఫలితంగా ఈ డివిడెండ్‌ వచ్చినట్లు ఐటిశాఖ భావిస్తోంది. భారత్‌బ్రిటన్‌ ద్వైపాక్షిక పెట్టుబడుల ఒప్పందం పరిధి లో పూర్తిగా ఈ బకాయిలు చెల్లవని కెయిర్న్‌ వాదిస్తోంది. 2014 లోనే తన పెట్టుబడులను ఉపసంహరించుకోవడంతో ఐటిశాఖ అనువర్తన పన్నువిధానం అంటే పాత పన్నులతో సహా రాబట్టేం దుకు వీలుందని వాదిస్తే రెండుదేశాలమధ్య జరిగిన ఒప్పందం పరిధిలోకి ఐటిశాఖ కార్యాచరణ రాదని కెయిర్న్‌ వాదిస్తోంది. పాతకాలం నాటిపన్ను వివాదానికి సంబంధించి కంపెనీ తమకు మిగిలి ఉన్న వాటాను కూడా క్లెయించేస్తోంది.
కెయిర్న్‌ ఇండియా లో మిగిలి ఉన్న వాటాలను ఐటిశాఖ అటాచ్‌మెంట్‌ చేసింది. షూరుగా 100కోట్ల డాలర్లుగా ఉంటాయని అంచనా. వాస్తవానికి అసలు బకాయితోపాటు వడ్డీతో సహాకెయిర్న్‌ఎనర్జీ రూ.30,700 లుగా ఉంటుందని అంచనావేసి మొత్తం వసూలుకు నోటీసులు జారీచేసింది. వడ్డీ, జరిమానాలరూపంలో అసలుకంటే రెండురెట్లుబకాయి పెరిగిందని అంచనా. అసలు పన్ను డిమాండ్‌ 10,247 కోట్లు మాత్రమే ఉంటే జరిమానాలు, వడ్డీ మొత్తం కలుపుకుంటే చేంతాడంతగా మారింది. పదేళ్లకుపైబడిన కాలంలో కెయిర్న్‌ఎనర్జీ అంతర్గతవాటాల విక్రయంపై పన్నుబకాయి వివాదం నడుస్తోంది. కెయిర్న్‌ ఇండియా స్థానికంగా ఉన్న కెయిర్న్‌ యుకె హోల్డింగ్స్‌ ను కొనుగోలుచేసి యుకె సంస్థకు తిరిగి 69శాతం వాటాను ఇవ్వడంపై నిబంధనలు ఉల్లంఘించినట్లుగా ఐటిశాఖ ఆరోపి స్తోంది.
స్థానిక ఆస్తులను బదలాయించడంద్వారా వీటి విలువలు భారీగా ఉన్నాయని. రాజస్థాన్‌, కెజిబేసిన్‌లో చమురు, సహజ వాయు క్షేత్రాల్లో అపారమైన నిల్వలున్నందున విలువలు ఎక్కు వని ఐటిశాఖ చెపుతోంది. ఇది కేవలం అంతర్గత బదిలీ అయి నందున భారతీయపన్నుల విధానం పరిధిలోకి రానేరాదని కెయి ర్న్‌ ఎనర్జీ వాదించింది. ఐటిశాఖ జారీచేసిన పాతతేదీ నోటీసుల నుంచి 18,800కోట్లుగాఉంది. వాస్తవపన్ను డిమాండ్‌ 10,247 కోట్లు కలుపుకుంటే 29,045కోట్లుగా ఉంది. మొత్తం జరిమానా లు అన్నీ కలుపుకుంటే 30,700 కోట్లుగా ఉందని అంచనా. ఒక వేళ కంపెనీ బకాయిలు చెల్లించలేని పక్షంలో ఈమొత్తం 40,947 కోట్లకు చేరుతుందని ఐటిశాఖ వాదిస్తోంది.
కంపెనీ ఇప్పటికీ పన్నులు చెల్లించేందుకు విముఖంగా ఉంది. 2006లో కంపెనీ పునర్‌వ్యవస్థీకరణ సమయంలో చట్టపరంగా ఏ సంస్థ కూడా తమ విధానం పన్నుల పరిధిలోకి వస్తుందని చెప్పలేదని వాది స్తోంది. భారతీయ ప్రభుత్వం, కెయిర్న్‌ మధ్య నడుస్తున్న ఈ పన్నువిధానం 2014నుంచి అంతర్జాతీయ మధ్యవర్తిత్వ ప్యానెల్‌ వద్ద నడుస్తోంది. తాజాగా ప్యానెల్‌ అనుమతించకపోవ డంతో ఇక బకాయిల వసూళ్లపై భారత్‌ ఐటిశాఖ దృష్టిపెట్టింది.